กรณีศึกษา Investing.com โดเมนเว็บไซต์ ที่ถูกซื้อในราคา 88 ล้าน
กว่าจะเป็นเว็บไซต์คู่ใจของนักลงทุน  Investing มีที่มาอย่างไร ? ลงทุนแมนจะเล่าให้ฟัง
14 ส.ค. 2565

กรณีศึกษา 
 โดเมนเว็บไซต์ ที่ถูกซื้อในราคา 88 ล้าน /โดย ลงทุนแมน
รู้หรือไม่ว่า Investing เป็นหนึ่งในเว็บไซต์ด้านการเงิน 
ที่ได้รับความนิยมจากผู้ใช้งานเป็นอันดับ 2 ของโลก โดยเฉลี่ยต่อเดือนอยู่ที่ 160 ล้านราย 
ซึ่งเป็นรองเพียง TradingView ที่มียอดผู้ใช้งาน โดยเฉลี่ยต่อเดือนอยู่ที่ 200 ล้านราย
แล้วกว่าจะเป็นเว็บไซต์คู่ใจของนักลงทุน 
Investing มีที่มาอย่างไร ?
ลงทุนแมนจะเล่าให้ฟัง
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
Investing ก่อตั้งโดยชาวอิสราเอล ชื่อคุณ Dror Efrat และเพื่อนของเขาอีก 3 คน
คุณ Dror Efrat เกิดที่เมือง Urim ซึ่งเป็นเมืองชนบททางตอนใต้ของอิสราเอล
หลังจากเข้ารับการเกณฑ์ทหารในกองกำลังป้องกันอิสราเอล สังกัดหน่วยคอมมานโด
เขาก็ได้ย้ายไปหางานทำที่สหรัฐอเมริกา และมีโอกาสทำงานที่ห้องซื้อขายแห่งหนึ่งในวอลล์สตรีต
ทำให้เขาได้เรียนรู้เกี่ยวกับตลาดการเงิน จนเกิดแรงบันดาลใจที่จะสร้างเว็บไซต์ ที่รวบรวมข้อมูลทางการเงินขึ้นมา
ในปี 2007 เขาจึงตัดสินใจก่อตั้งเว็บไซต์ 
 
เพื่อให้บริการข้อมูลที่เกี่ยวข้องกับการเก็งกำไรในค่าเงินเท่านั้น
ต่อมาจึงขยายการให้บริการข้อมูลทางการเงิน ที่ครอบคลุมตลาดหุ้นทั่วโลก จำนวน 250 แห่ง
รวมไปถึงข้อมูลตัวเลขเศรษฐกิจ ราคาสินทรัพย์ทางการเงินทั่วโลก มากกว่า 300,000 หลักทรัพย์
แต่เดิมบริษัทถูกจดทะเบียนที่ไซปรัส 
ต่อมาบริษัทได้รับสิทธิประโยชน์ทางภาษี
จึงกลับมาจดทะเบียน และตั้งสำนักงานใหญ่ในประเทศอิสราเอล
โดยในช่วงเริ่มต้น คุณ Dror Efrat ใช้เงินลงทุนในการก่อตั้งบริษัทเพียง 10 ล้านบาทเท่านั้น
ต่อมาในปี 2012 เขาก็ได้เข้าซื้อโดเมน Investing ด้วยราคา 88 ล้านบาท
และเปลี่ยนชื่อเว็บไซต์จาก 
 เป็น Investing
โดยโดเมนนี้ เรียกได้ว่าเป็น 1 ใน 20 โดเมนที่ราคาแพงที่สุดของโลกในเวลานั้น
อย่างไรก็ตาม ดูเหมือนว่าการซื้อของเขาจะคุ้มค่า
เพราะขณะนี้รายได้ต่อปีของ Investing ถูกประเมินไว้สูงถึงราว 1,800 ล้านบาท
สวนทางกับการคาดการณ์ของคุณ Dror Efrat ที่เคยประเมินว่าเว็บไซต์ของเขา จะสร้างรายได้สูงสุด 12 ล้านบาทต่อปีเท่านั้น
คำถามก็คือ แล้วเว็บไซต์ Investing มีรายได้จากช่องทางใดบ้าง ?
ช่องทางแรก คือ การรับรายได้จากค่าโฆษณาบนพื้นที่เว็บไซต์
ช่องทางที่สอง คือ การรับสมัครสมาชิก เพื่อใช้บริการแบบพรีเมียม
โดยผู้ใช้งานที่สมัครบริการแบบพรีเมียม จะสามารถใช้งานเว็บไซต์ได้แบบไม่มีโฆษณามาคั่น
รวมถึงสามารถใช้เครื่องมือการวิเคราะห์เชิงลึก ที่ถูกพัฒนาโดย Machine Learning ได้
ซึ่งบริษัทจะเรียกเก็บค่าบริการอยู่ที่ 4,000 บาทต่อปี
อย่างไรก็ตาม รายได้ส่วนใหญ่ยังคงมาจากการโฆษณา เนื่องจากเว็บไซต์เพิ่งเริ่มมีการเปิดให้สมัครสมาชิกแบบพรีเมียมในช่วงต้นปีนี้เท่านั้น
โดยหากเรามาดูฐานผู้ใช้งานเว็บไซต์ Investing จะพบว่า
อันดับ 1 เป็นผู้ใช้งานชาวรัสเซีย ในสัดส่วน 11%
อันดับ 2 เป็นผู้ใช้งานชาวอเมริกัน ในสัดส่วน 10%
อันดับ 3 เป็นผู้ใช้งานชาวอินเดีย ในสัดส่วน 8%
ที่น่าสนใจคือ คนไทยใช้เว็บไซต์นี้ ในสัดส่วน 2% ซึ่งอยู่ในอันดับที่ 11 เลยทีเดียว
จะเห็นได้ว่าเว็บไซต์นี้ มีผู้ใช้งานกระจายอยู่ทั่วโลก
โดยในช่วงต้นปีที่แล้ว ก็ได้มีการรายงานว่า คุณ Dror Efrat ขายเว็บไซต์ Investing ให้กับกองทุนแห่งหนึ่งในภูมิภาคเอเชียตะวันออก ด้วยมูลค่าสูงถึง 17,870 ล้านบาท คิดเป็นผลตอบแทนเทียบกับมูลค่าโดเมนที่ซื้อมา มากถึง 203 เด้ง
ก็ไม่น่าเชื่อเหมือนกันว่า เพียงไอเดียการพัฒนาเว็บไซต์ข้อมูลตลาดหุ้นทั่วโลก
บวกกับการสรรหาชื่อโดเมน จนถึงขนาดต้องไปซื้อมาเพราะเห็นว่ามันดี 
ทั้งสองสิ่งนี้ จะทำให้คุณ Dror Efrat สร้างผลตอบแทนได้อย่างมหาศาล ขนาดนี้..
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
TikTok - 
Spotify - 
Apple Podcasts - 
Soundcloud - 
References
-
-
-
-
-
-
-